《送叶熙时还新安省亲尊公读书于黄山之指月庵》
明代·智舷

今年季秋与孟冬，馀也踏遍黄山峰。归来相对数竿竹，倦锡倚山雪满屋。

送君手捉天台藤，打破子陵滩下冰。欲识君家读书处，只问丹台指月僧。

作者简介：明僧。浙江嘉兴人，字苇如，号秋潭。居秀水金明寺。晚于西郊建黄叶庵，自称黄叶老人。庵有修竹百竿，晨夕手自拂拭。有《黄叶庵诗集》。